Ports de la Generalitat modernitza el passeig marítim de Cambrils, amb una inversió de 451.000 euros - Sala de premsa. Generalitat de Catalunya
Ports de la Generalitat modernitza el...
24-07-2018 12.44
Al passeig s’ha incorporat un pas de vianants smart i un panell digital informatiu per als ciutadans i visitants, així mateix, s’ha millorat l’accessibilitat, els paviments, l’enjardinament i el mobiliari urbà
El gerent de Ports de la Generalitat, Joan Pere Gómez Comes, acompanyat de l’alcaldessa de Cambrils, Camí Mendoza, entre altres autoritats i directius, ha visitat el passeig marítim de Cambrils, després de la seva modernització. Amb aquestes obres s’ha donat continuïtat a la façana marítima des de l’entrada del Club a la dàrsena pesquera, potenciant la sostenibilitat i la integració del port i la ciutat, amb la millora dels espais per als ciutadans i els usuaris del port. El projecte ha suposat una inversió de Ports de la Generalitat de 451.000 euros i un termini d’execució de quatre mesos.
Plaça del Pins. La urbanització de la plaça dels Pins ha suposat la instal·lació del paviment nou, la reposició de la vegetació i la col·locació d’un nou banc corregut que fa de delimitació entre la plaça i el passeig. Pel que fa a l’arbrat, s’han mantingut els pins actuals, que són característics de la zona.
PDF - 0,301 MB